钦定古今图书集成/明伦汇编/氏族典/第174卷 > 钱弘仪
## 钦定古今图书集成/明伦汇编/氏族典/第174卷 > 钱弘仪

按《十国春秋》：弘仪，文穆王第十一子。建隆初，避宋讳
改名仪。起家镇东军安抚使，乾德时奏授越州观察
使。宋太宗即位，加金紫光禄大夫、检校太保，封开国
彭城侯，改慎、瑞、师三州观察使，已又改金州观察使。
太平兴国四年，卒于京师，年四十八，赠安化军节度
使。仪工草书，善奕碁，皆及上品。